**Vaszari Közös Önkormányzati Hivatal**

 **8542 Vaszar. Fő u. 29.**

Ügyszám: T.92-15/2013.

Ügyintéző: Vida László Gábor aljegyző

**J E G Y Z Ő K Ö N Y V**

Készült: Pápakörnyéki Önkormányzatok Feladatellátó Társulás Társulási Tanácsa 2013. július 25-i üléséről, mely 09 órakor kezdődött.

Ülés helye: Pápai Járási Hivatal Tanácsterme

                  Pápa, Fő u. 12.

Jelen vannak: Kunszt Szabolcs elnök

A jelenléti ív szerint:

Svasticsné Hegedüs Henriett (meghatalmazással), Tekán István, Kiss Lajos, Ledó Edit, Oláh Géza, Végh József, Vesztergom József, Istenes Gyula, Farkas Árpád, Molnár Veronika, Varga Éva Teréz, Acél Péter, Pintér Imre, Boros Tamás, Mészáros Géza, Marics Lajos, Szaller Zsolt, Herber József, Halász Csaba, Varga Jenő, Stankovics Ferenc, Pajak Károly, Dr. Áldozó Tamás, Edvy Róbert, Burghardt Ferenc, Horváth Ferenc, Vörös Tibor, Koncos Ernő és Varga Péter polgármesterek, 30 fő

Jelen van:

Vida László Gábor aljegyző

Veszprém Megyei Kormányhivatal Pápai Járási Hivatala Feketéné Földi Judit

Kunszt Szabolcs elnök köszönti az ülésen megjelenteket. Megállapítja, hogy a jelenléti ív tanúsága szerint 30 fő, (képviselt lakosságszám: 49.447 fő) jelen van, ezért a Társulási Tanács ülése határozatképes.

Kunszt Szabolcs elnök tájékoztatja a Társulási Tanács tagjait, hogy az ülés napirendjét a meghívóval együtt megkapták.

(A kiküldött napirend a jegyzőkönyv mellékletét képezi.)

Megkérdezi, hogy van-e valakinek más napirendi javaslata.

Kunszt Szabolcs elnök megállapítja, hogy további napirendi javaslat nem érkezett, ezért szavazásra bocsátja a kiküldött napirendi javaslatot, s megállapítja, hogy a Társulási Tanács 30 igen szavazattal, nem szavazat, tartózkodás nélkül a napirendet elfogadta.

**Napirend:**

1. Pápakörnyéki Önkormányzatok Feladatellátó Intézménye Alapító Okiratának megtárgyalása.

**1.Napirend: Pápakörnyéki Önkormányzatok Feladatellátó Intézménye Alapító Okiratának megtárgyalása.**

Kunszt Szabolcs elnök tájékoztatja a Társulási Tanács tagjait, hogy a napirendhez tartozó előterjesztést, határozati javaslatot a Társulási Tanács tagjai a meghívóval együtt elektronikus úton megkapták.

Kunszt Szabolcs elnök megkérdezi, hogy van-e a Társulási Tanács tagjai részéről a napirendhez kérdés, hozzászólás, módosító javaslat.

Kunszt Szabolcs elnök megállapítja, hogy a Társulási Tanács tagjai részéről a napirendhez kérdés, hozzászólás, módosító javaslat nem érkezett, ezért szavazásra bocsátja a kiküldött határozati javaslatot, s megállapítja, hogy a Társulási Tanács 30 igen szavazattal, nem szavazat, tartózkodás nélkül meghozta

**Pápakörnyéki Önkormányzatok Feladatellátó Társulás**

**Társulási Tanács**

**20/2013. (VII. 25.) határozatát**

A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Intézménye Alapító Okiratát az előterjesztés szerinti tartalommal elfogadta.

Határidő: Folyamatos

Felelős: Elnök

 Jegyző

Kunszt Szabolcs elnök megállapítja, hogy a Társulási Tanács ülésén további megtárgyalandó napirend nincs a Tanács tagjai részéről kérdés, bejelentés nem érkezett, ezért a Társulási Tanács ülését 09 óra 10 perckor berekeszti.

K.m.f.

**Kunszt Szabolcs Pfilfné Bagics Judit**

 **elnök jegyző**

 **A jegyzőkönyv tartalmáért felelős:**

 **Vida László Gábor**

 **aljegyző**